nőivilág. 2018. február 15. Újhold varázslat – Varázsfelhőben szárnyaló vágyaink
A mai varázslathoz az előmunkálatokat, a megtisztulást napközben elvégezhetitek, ennek részletes leírását is Újholdas írásomban olvashatjátok.
Utána a varázslathoz már csak arra van szükség, hogy megfogalmazzátok magatokban azt a vágyat, amit leginkább szeretnétek, amivel változtatni tudtok otthonotok harmóniáján és kapcsolataitok minőségén.
Nézzétek ahogy egyre közelebb ér ez a csodálatos varázsfelhő, és hagyjátok, hogy körétek fonódjon, érezzétek, hogy milyen jó ennek a felhőnek a közepében üldögélni.
Lélegezzetek lassan, mélyen, és minden belégzésnél szívjátok magatokba a vágyatokat és minden kilégzésnél szabaduljatok meg az akadályoktól. Miközben lélegeztek figyeljétek a felmerülő gondolataitokat is, érzéseiteket, mert könnyen lehet, hogy segítség érkezik általuk. Addig végezzétek ezt a légző gyakorlatot, amíg azt nem érzitek, hogy a felhőtlen boldogság állapotába kerültök.
Ekkor rögzítsétek ezt az élményt, és tudatosítsátok magatokban, hogy bármikor kérhetitek a varázsfelhőt, hogy vegyen körül benneteket és segítse vágyaitok beteljesülését. Végül köszönjétek meg a felhőnek, az Univerzumnak és Angyalaitoknak a segítséget és ha úgy érzitek készen álltok, vegyetek egy mély lélegzetet és nyissátok ki a szemeteket.
Mindent a jövődről!